[pic] | AZ EURÓPAI KÖZÖSSÉGEK BIZOTTSÁGA |

Brüsszel, 10.10.2006

COM(2006) 591 végleges

2000/0069 (COD)

A BIZOTTSÁG VÉLEMÉNYE Az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS RENDELETE a polgári légi közlekedés területén a műszaki előírások és a közigazgatási eljárások összehangolásáról szóló 3922/91/EGK tanácsi rendelet (»EU-OPS«) módosításáról” címen előterjesztett javaslatra vonatkozó tanácsi közös állásponthoz tett módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2000/0069 (COD)

A BIZOTTSÁG VÉLEMÉNYE Az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS RENDELETE a polgári légi közlekedés területén a műszaki előírások és a közigazgatási eljárások összehangolásáról szóló 3922/91/EGK tanácsi rendelet (»EU-OPS«) módosításáról” címen előterjesztett javaslatra vonatkozó tanácsi közös állásponthoz tett módosításokról

1. BEVEZETÉS

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottságnak véleményt kell nyilvánítania az Európai Parlament által második olvasatban javasolt módosításokról. A Bizottság az alábbiakban ismerteti véleményét a Parlament módosítási javaslatairól.

2. Előzmények

A javaslat továbbítása az Európai Parlamenthez és a Tanácshoz (COM(2000) 121 végleges – 2000/0069 COD) | 2000. március 24. |

A Gazdasági és Szociális Bizottság véleménye | 2000. október 19. |

Az Európai Parlament első véleménye első olvasatban | 2001. január 18. |

A módosított javaslat továbbítása az Európai Parlamenthez és a Tanácshoz (COM(2002) 30 végleges – 2000/0069 COD) | 2002. február 4. |

Az Európai Parlament második véleménye első olvasatban | 2002. szeptember 3. |

Az átdolgozott módosított javaslat továbbítása az Európai Parlamenthez és a Tanácshoz (COM(2004) 73 végleges – 2000/0069 COD) | 2004. február 12. |

A tanácsi közös álláspont elfogadása | 2006. március 14. |

Az Európai Parlament véleménye második olvasatban | 2006. július 5. |

3. A javaslat célja

- A légi közlekedés második liberalizációs csomagjának 1989-es kidolgozásakor a Tanács és a Bizottság egyetértett abban, hogy a Közösség légiközlekedési politikájának ki kell terjednie a polgári légi közlekedésre alkalmazandó szabályozási keret harmonizálására is annak érdekében, hogy a légi közlekedésben magas szintű biztonság legyen fenntartható, és biztosítva legyen a légifuvarozók tisztességes versenye . Ezzel összefüggésben a Közösség elfogadta a polgári légi közlekedés területén a műszaki előírások és a közigazgatási eljárások összehangolásáról szóló 3922/91/EGK rendeletet, amelynek az a célja, hogy a légi járművek tervezése, gyártása, üzemben tartása és karbantartása terén, valamint az e feladatokban részt vevő személyzetre és szervezetekre vonatkozóan harmonizált szabályokat vezessen be és tartson naprakészen.

- Ennek megfelelően a 3922/91/EGK rendelet módosítására irányuló említett javaslatnak az a célja, hogy a kereskedelmi célú légi közlekedésben felhasznált repülőgépekre az egész Közösségben alkalmazandó műszaki előírásokat vezessen be, és összehangolja az üzemben tartásukra vonatkozó előírásokat.

4. A Bizottság véleménye az Európai Parlament által elfogadott módosításokról

A Bizottság elfogadhatónak tartja az Európai Parlament által második olvasatban elfogadott valamennyi módosítást. A módosítások az Európai Parlament és a Tanács közötti kompromisszumcsomag eredményeként születtek azzal a céllal, hogy a rendelet a második olvasat során elfogadható legyen. Ezek a módosítások a Bizottság javaslatában képviselt szemléletmódot követik, és megfelelő választ adnak a repülési időre vonatkozó korlátozásokkal és a légiutas-kísérő személyzettel kapcsolatban a Bizottság által táplált aggályokra.

19. módosítás a visszalépés kizárásáról: ez a módosítás új preambulumbekezdést vezet be annak hangsúlyozására, hogy az új rendelet nem eredményezhet visszalépést a repülésbiztonság terén azokban a tagállamokban, ahol máris kellő színvonalú szabályok vannak érvényben, függetlenül attól, hogy ezeket a szabályokat jogszabály vagy kollektív munkaszerződés írja-e elő.

20. módosítás a tudományos és egészségügyi értékelésről: a preambulumbekezdés módosítása nyomán 3 évről 2 évre csökken (a rendelet hatálybalépésétől számítva) az az időszak, amelyen belül tudományos és egészségügyi értékelést kell végezni a repülési és a szolgálati időre vonatkozó korlátozásokról, a pihenési követelményekről, valamint – szükség szerint – a légiutas-kísérő személyzetre vonatkozó előírásokról.

21. módosítás az éjszakai teherfuvarozást végző üzemeltetőkről: ez a módosítás új preambulumbekezdést vezet be annak a problémának a kezelésére, hogy az éjszakai expresszküldemény-továbbító szolgáltatások terén és szolgáltatóknál érvényesülő sajátos munkaidő-beosztás kérdésköre nem szerepelt a Bizottság eredeti javaslatában, sem az Európai Parlament első olvasatban adott véleményében.

22. módosítás a Q. és az O. rész tudományos és egészségügyi értékeléséről: a módosítás új preambulumbekezdésben írja elő, hogy az EASA végezzen tudományos és egészségügyi értékelést a Q. résszel, valamint szükség szerint az O. résszel kapcsolatban; ennek az értékelésnek az alapján a Bizottságnak szükség esetén haladéktalanul módosítási javaslatokat kell kidolgoznia és előterjesztenie a kiigazításra szoruló műszaki előírások módosításáról.

23. módosítás a légiutas-kísérők Közösségen belüli szabad mozgásáról: ez a módosítás új preambulumbekezdésben mutat rá, hogy fontos volna fenntartani a légiutas-kísérők képzésére vonatkozó követelmények összehangolásának jelenlegi lendületét, és ezzel tovább könnyíteni a légiutas-kísérők szabad mozgását az egységes piacon belül.

24. módosítás: ez a módosítás előírja, hogy az EASA köteles elvégezni a III. melléklet Q. része és „ adott esetben ” O. része rendelkezéseinek tudományos és egészségügyi értékelését.

16. és 25. módosítás: ezek a módosítások arról rendelkeznek, hogy az EASA köteles segítséget nyújtani a Bizottságnak a III. melléklet „ O. és ” Q. részében található, alkalmazandó műszaki előírások módosítására irányuló javaslatok kidolgozásában.

A kompromisszumcsomag létrejöttét segítette az Európai Parlament 2006. júliusi plenáris ülésén a Bizottság által tett nyilatkozat (lásd a mellékletben).

5. Következtetés

Ezek a módosítások intézményközi kompromisszumot testesítenek meg. Mivel egészében véve a Bizottság javaslatának alapjául szolgáló célkitűzésekhez igazodnak, a Bizottság a fent felsorolt módosítási javaslatokról kedvező véleményt nyilvánít.

Az EK-Szerződés 250. cikkének (2) bekezdése értelmében a Bizottság a fentiek szerint módosítja javaslatát.

Melléklet: az Európai Parlament 2006. július 4-i plenáris ülésén a Bizottság által tett nyilatkozat

AZ O. ÉS A Q. RÉSZ TUDOMÁNYOS ÉS EGÉSZSÉGÜGYI ÉRTÉKELÉSE

A Bizottság nyilatkozata:

„A 8a. cikk (1) bekezdésében előírt, az O. és a Q. részre vonatkozó tudományos és egészségügyi értékeléssel kapcsolatban a Bizottság megerősíti, hogy ez az értékelés foglalkozni fog a »vészhelyzetekben tanúsított emberi magatartás« kérdéskörével és az ezzel összefüggő képességekre vonatkozó követelményekkel.

A Bizottság megerősíti továbbá, hogy amennyiben az Európai Repülésbiztonsági Ügynökség (EASA) megállapítja a rendeletet módosításának – ideértve a III. melléklet módosítását is – szükségességét, akkor szándékában áll ennek érdekében haladéktalanul megfelelő javaslatokat előterjeszteni.”